cyanic-selkie/wikianc huggingface dataset:
โรบิน วิลเลียมส์ (นักวิชาการ)
โรบิน วิลเลียมส์ (เกิด ค.ศ. 1952) ศาสตราจารย์สาขา Science Technology and Innovation Studies (STIS) มหาวิทยาลัยเอดินบะระ สก๊อตแลนด์ สหราชอาณาจักร โรบินเป็นนักวิจัยที่ดำเนินงานวิจัยเชิงบูรณาการ สหสาขาวิชาด้านการศึกษาวิทยาศาสตร์ เทคโนโลยี และนวัตกรรม เน้นการศึกษาผลกระทบของสังคมต่อรูปแบบการเปลี่ยนแปลงของเทคโนโลยี (the social shaping of technology).
ประวัติ
หลังจากสำเร็จการศึกษาจากมหาวิทยาลัยแอสตัน ในปี ค.ศ. 1980 โรบินยังคงทำงานต่อในฐานะนักวิจัยในหน่วยวิจัยนโยบายเทคโนโลยีเป็นเวลา 6 ปี จากนั้นในปี ค.ศ. 1986 โรบินได้เริ่มงานในศูนย์วิจัย Research Centre for Social Sciences (RCSS) มหาวิทยาลัยเอดินเบอระ และประสานงานกับ Edinburgh PICT Centre หนึ่งในหกศูนย์วิจัยด้าน ICT (ค.ศ. 1986 - 1995) ของมหาวิทยาลัยซึ่งจัดตั้งภายใต้โปรแกรม Economic and Social Research Council (ESRC) สภาวิจัย สหราชอาณาจักร. โรบินได้รับการแต่งตั้งเป็นผู้อำนวยการศูนย์วิจัย RCSS ในปี ค.ศ. 1997
ในปี ค.ศ. 2000 จัดตั้งสถาบันวิจัยวิทยาศาสตร์ เทคโนโลยี และนวัตกรรมขึ้น โดยใช้ชื่อว่า Institute for the Study of Science, Technology and Innovation (ISSTI) โดยสถาบันวิจัยดังกล่าวเป็นศูนย์รวมนักวิชาการและนักวิจัยในด้านต่างๆที่มีความสนใจในการทำงานวิจัย การสอน และการถ่ายทอดองค์ความรู้ด้านวิทยาศาสตร์และเทคโนโลยี จากมหาวิทยาลัยเอดินเบอระ เข้ามาทำงานร่วมกัน โดยเน้นการดำเนินงานวิจัยและศึกษาในด้านสังคมศาสตร์และนโยบาย ของวิทยาศาสตร์ เทคโนโลยี และนวัตกรรม นอกจากนี้โรบินยังดำรงตำแหน่งผู้อำนวยการเครือข่ายวิจัย SUPRA (Scottish Universities Policy Research and Advice Network) และ ผู้อำนวยการร่วม ESRC Innogen Centre
จากการดำเนินงานวิจัยและการติดต่อประสานงานอย่างต่อเนื่องกับหน่วยงานต่างๆ ทำให้เขาสามารถสร้างเครือข่ายงานวิจัยด้านการศึกษาวิทยาศาสตร์ เทคโนโลยี และนวัตกรรมที่เข้มแข็งทั้งกับหน่วยงานภายในสหราชอาณาจักร และขยายไปถึงยุโรป และบางส่วนในเอเชีย โรบินมีส่วนร่วมในการเป็นประธานของหน่วยงาน UK Association for Studies in Innovation Science and Technology และเป็นตัวแทนของสหราชอาณาจักรในการประชุมความร่วมมือ COST A4 European Research Collaboration initiative on the Social Shaping of Technology รวมทั้งเป็นผู้ประสานงานของโครงการวิจัย China-EU Information Technology Standards Research Project (ค.ศ. 2008-2010).
วัดจอมมณี (จังหวัดหนองคาย)
วัดจอมมณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมีชัย อำเภอเมืองหนองคาย จังหวัดหนองคาย
ข้อมูลจาก หนังสือประวัติวัดทั่วราชอาณาจักร เล่ม 10 ระบุว่า วัดจอมมณีตั้งวัดเมื่อ พ.ศ. 2460 เดิมชื่อ วัดมณีเชษฐาราม สันนิษฐานว่าวัดมณีเชษฐารามนั้นคงร้างมานาน จนต่อมาชาวบ้านได้มาตั้งหมู่บ้านจอมมณี และบูรณะวัดขึ้นจึงให้นามตามชื่อหมู่บ้านว่า "วัดจอมมณี" ได้รับพระราชทานวิสุงคามสีมาเมื่อวันที่ 23 มีนาคม พ.ศ. 2533
ส่วนศิลาจารึกวัดจอมมณี ภาคที่ 1 พ.ศ. 2467 จารึกไว้ว่า "เป็นพระบรมราชโองการของสมเด็จพระบรมบพิตรเป็นเจ้าเหนือหัว (พระเจ้าไชยเชษฐาธิราช) และพระราชมารดา ให้พระยานครและขุนนางผู้ใหญ่สร้างศิลาจารึกหลักนี้ (ลงตำนาน) และช่วยกันทำนุบำรุงศาสนา รวมทั้งกำหนดเขตกัลปนาที่ดิน และอุทิศทาสโอกาสแก่วัด" ข้อความจารึกด้านที่ 1 บรรทัดที่ 1 ระบุ จ.ศ. 917 ซึ่งตรงกับ พ.ศ. 2098 ในสมัยพระเจ้าไชยเชษฐาธิราชปกครองราชอาณาจักรล้านช้าง (พ.ศ. 2093–2115) อย่างไรก็ดียังไม่ชัดเจนว่าวัดจอมมณีจะเป็นวัดมณีเชษฐารามตามที่ปรากฏในจารึก เนื่องจากจารึกอาจถูกเคลื่อนย้ายมาจากที่อื่น
อิเทอร์นัลส์ (การ์ตูน)
อิเทอร์นัลส์ (Eternals) เป็นเผ่าพันธุ์สมมุติของมนุษย์ที่ปรากฏในหนังสือการ์ตูนอเมริกันที่ตีพิมพ์โดยมาร์เวลคอมิกส์ พวกเขาถูกอธิบายว่าเป็นหน่อของกระบวนการวิวัฒนาการที่สร้างสิ่งชีวิตบนโลก โดยเหล่าเอเลี่ยนเซเลสเชียลเป็นผู้ริเริ่มกระบวนการนี้ ตั้งใจให้อิเทอร์นัลส์เป็นผู้ปกป้องโลก ซึ่งนำไปสู่การทำสงครามที่หลีกเลี่ยงไม่ได้กับดีเวียนต์ คู่ปรับที่ทำลายล้างของพวกเขา การ์ตูนอิเทอร์นัลส์ถูกสร้างขึ้นโดยแจ็ก เคอร์บี และปรากฏตัวครั้งแรกใน The Eternals #1 (กรกฎาคม ค.ศ. 1976)
อิเทอร์นัลส์จะเปิดตัวในจักรวาลภาพยนตร์มาร์เวลด้วยภาพยนตร์เรื่อง ฮีโร่พลังเทพเจ้า ซึ่งกำกับโดย โคลอี เจา และมีกำหนดเข้าฉายในวันที่ 5 พฤศจิกายน ค.ศ. 2021
แคลคูลัส (แก้ความกำกวม)
แคลคูลัส (calculus) สามารถหมายถึง
วัดพิกุลทอง (จังหวัดนนทบุรี)
วัดพิกุลทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางกอกน้อย ในหมู่ที่ 6 บ้านวัดพิกุลทอง ตำบลวัดชลอ อำเภอบางกรวย จังหวัดนนทบุรี มีพื้นที่ทั้งหมด 9 ไร่ 90 ตารางวา
อาคารเสนาสนะ
อุโบสถกว้าง 12 เมตร ยาว 25 เมตร สร้างขึ้นใหม่เมื่อ พ.ศ. 2499 หลังคามุงกระเบื้องลด 3 ชั้น ซ้อน 2 ชั้น มีช่อฟ้า ใบระกา นาคสะดุ้ง หน้าบันด้านหน้าแบ่งลายเป็น 2 ชั้น ชั้นบนเป็นพระพุทธรูปประทับยืนพร้อมอัครสาวก ถัดลงมาสลักเป็นรูปพระไตรปิฎกตั้งบนพานแว่นฟ้า มีเทพนมซ้ายขวา หน้าบันด้านหลังต่างกับด้านหน้าที่เป็นรูปนารายณ์ทรงครุฑ อุโบสถมีประตูทางเข้า 3 ประตู ซุ้มประตูทรงมงกุฎ บานประตูกลางสลักลายมังกรใหญ่ 1 ตัว ลูกมังกร 4 ตัว ภายในประดิษฐานพระประธาน เรียกกันว่า หลวงพ่อขาว เป็นพระพุทธรูปปางมารวิชัย
วิหารสร้างเมื่อ พ.ศ. 2500 ประดิษฐานพระพุทธไสยาสน์และพระพุทธรูปเป็นที่สักการะของคนทั่วไป เยื้องกับอุโบสถเป็นกุฏิเจ้าอาวาส มีทางเดินต่อเนื่องไปยังเรือนปั้นหยา 2 ชั้นทรงโบราณ ใช้เป็นหอสวดมนต์และอาคารปฏิบัติธรรม หน้าเรือนได้รับการตกแต่งสวนหย่อมอย่างสวยงาม ศาลาการเปรียญประดิษฐานพระพุทธรูปปางมารวิชัย สร้างเมื่อ พ.ศ. 2549
ฆวน มาร์ติน เดล โปโตร
ฆวน มาร์ติน เดล โปโตร (Juan Martín del Potro) เกิดเมื่อวันที่ 23 กันยายน พ.ศ. 2531 เป็นนักเทนนิสอาชีพชาวอาร์เจนตินา ปัจจุบันเขาเป็นนักเทนนิสอันดับโลกสูงที่สุดของอาร์เจนตินา โดยอยู่อันดับที่ 7 ของโลก เดล โปโตร คว้าแชมป์แกรนด์สแลมยูเอสโอเพนได้ในปี พ.ศ. 2552 หลังจากที่เขาสามารถเอาชนะราฟาเอล นาดัล ในรอบรองชนะเลิศและโรเจอร์ เฟเดอเรอร์ ได้ในรอบชิงชนะเลิศ ทำให้เขาเป็นคนเดียวที่สามารถเอาชนะทั้งนาดัลและเฟเดอเรอร์ได้ในรายการแกรนด์สแลมเดียวกัน
สกุลมะแข่น
สกุลมะแข่น หรือ Zanthoxylum (รวมสกุล Fagara) เป็นสกุลที่มีสมาชิก 250 สปีชีส์ของพืชไม่ผลัดใบในวงศ์ Rutaceae พืชหลายชนิดมีแก่น ผลของพืชในสกุลนี้หลายชนิดเป็นเครื่องเทศเช่น พริกหอม และใช้ปลูกเป็นบอนไซ เปลือกไม้เคยเป็นยาแก้ปวดฟันและรูมาติซึม
ฆวน มาร์ติน เดล โปโตร
เดล โปโตร ไต่อันดับเข้าสู่ 10 อันดับแรกของโลกเป็นครั้งแรก ได้เมื่อวันที่ 6 ตุลาคม พ.ศ. 2551 เมื่อเดือนสิงหาคม พ.ศ. 2551 เดล โปโตร กลายเป็นนักเทนนิสคนแรกในเอทีพีทัวร์ที่ชนะติดต่อกันถึง 4 รายการ นอกจากนี้เขายังสามารถชนะติดต่อกันได้ยาวนานที่สุด รองจากราฟาเอล นาดัล โดยชนะติดต่อกัน 23 นัดในการลงแข่งขัน 5 รายการ เดล โปโตรนับเป็นเพียงคนเดียวเท่านั้นนอกเหนือบิกฟอร์ นอวาก จอกอวิช, แอนดี เมอร์รี, โรเจอร์ เฟเดอเรอร์ และราฟาเอล นาดัล ที่สามารถคว้าแชมป์แกรนด์สแลมชายเดี่ยวได้นับตั้งแต่ปี 2548 และ เดล โปโตรยังได้รับเหรียญทองแดงในการแข่งขันโอลิมปิกเกมส์ 2012 ณ กรุงลอนดอนอีกด้วย
วอลเลย์บอลชายทีมชาติเบลเยียม
วอลเลย์บอลชายทีมชาติเบลเยียม (Belgische Volleyballnationalmannschaft der Männer) เป็นทีมวอลเลย์บอลชายของประเทศเบลเยียม และเป็นส่วนหนึ่งในการแข่งขันวอลเลย์บอลระดับนานาชาติ
ฆวน มาร์ติน เดล โปโตร
ชีวิตส่วนตัว
เดล โปโตรเริ่มเล่นเทนนิสตอนอายุเจ็ดกับผู้ฝึกมาร์เซโล โกเมซ (Marcelo Gómez) พรสวรรค์ในการเล่นเทนนิสของเดล โปโตร ได้รับการค้นพบโดยอดีตนักเทนนิสมืออาชีพชาวอิตาลี อูโก โคลอมบีนี ที่พาเขาย่างก้าวผ่านช่วงเวลาของการแข่งขันในวัยเด็กและวันนี้ยังเป็นตัวแทนและเป็นเพื่อนสนิทของเขา เมื่อถามเกี่ยวกับเป้าหมายในเทนนิสของเดล โปโตร เขาจะตอบว่าตอบ "ผมฝันในการชนะแกรนด์สแลมและถ้วยเดวิสคัพ"
วัดธรรมรัตนากร
วัดธรรมรัตนากร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสีกาย อำเภอเมืองหนองคาย จังหวัดหนองคาย ที่ดินตั้งวัดมีเนื้อที่ 3 ไร่ 1 งาน 42 ตารางวา
วัดธรรมรัตนากรจัดตั้งวัดเมื่อวันที่ 3 มีนาคม พ.ศ. 2470 เดิมขึ้นเขตปกครองตำบลหินโงม หมู่ 3 ปัจจุบันได้มีการแบ่งเขตการปกครองใหม่และอยู่ ในตำบลสีกาย หมู่ 1 บ้านจอมแจ้ง ได้รับพระราชทานวิสุงคามสีมาเมื่อวันที่ 27 ธันวาคม พ.ศ. 2545
วัดธรรมรัตนากรเป็นสถานที่ประดิษฐานของ หลวงพ่อสมพาน (หลวงพ่อใหญ่) พระพุทธรูปเก่าแก่ที่อยู่ในอุโบสถเก่า ภายในวัดยังมีเรือโบราณ ซึ่งเป็นเรือไม้ตะเคียน กว้างประมาณ 1 เมตร ยาวประมาณ 3 เมตร นำขึ้นมาจากลำแม่น้ำโขง โดยพระอาจารย์อดิศักดิ์ มานิโต เจ้าอาวาสวัดธรรมรัตนากรได้ฝันว่ามีหญิงงาม 7 คน แต่งตัวแบบคนโบราณมาขออาศัยอยู่ด้วยแต่ได้ปฏิเสธไปเพราะเป็นพระ แต่หญิงสาวทั้ง 7 คนได้ขอร้องตนว่าขอทานบารมีโดยขออาศัยอยู่ส่วนหนึ่งส่วนใดภายในวัดตนจึงอนุญาต ต่อมาได้มีชาวบ้านได้พบซากเรือในแม่น้ำโขง ซึ่งเจ้าอาวาสคิดว่าน่าจะเกี่ยวข้องกับความฝันจึงอัญเชิญขึ้นมาไว้ภายในวัด
ชีวิตมหัศจรรย์ ทรูแมน โชว์
ชีวิตมหัศจรรย์ ทรูแมน โชว์ ชื่อภาษาไทยของภาพยนตร์ฮอลลีวู้ดเรื่อง The Truman Show ออกฉายที่สหรัฐอเมริกาเมื่อวันที่ 5 มิถุนายน ค.ศ. 1998 เข้าฉายในประเทศไทยในปลายปีเดียวกัน นำแสดงโดย จิม แคร์รี, ลอร่า ลินนีย์, เอ็ด แฮร์ริส, นาตาชา แมคเอลฮอล กำกับการแสดงโดย ปีเตอร์ เวียร์
เนื้อเรื่อง
ทรูแมน เบอร์แบงค์ (จิม แคร์รี) เป็นหนุ่มชาวอเมริกันธรรมดา ๆ คนหนึ่ง ที่มีวิถีชีวิตปกติสุข เขามีภรรยาที่แสนดี (ลอร่า ลินนีย์) ที่เป็นนางพยาบาล เป็นคู่ชีวิต แต่แล้ววันหนึ่ง ก็มีไฟที่ใช้ในสตูดิโอตกลงมาจากฟ้า เขาจึงตั้งข้อสงสัย ต่อมาเขาได้พบความผิดปกติขึ้นเรื่อย ๆ ในชีวิตประจำวันของเขา แต่คนรอบข้างเขาไม่ว่าจะเป็นพ่อแม่ ภรรยาหรือเพื่อน ๆ ก็พยายามปลอบใจว่าไม่มีอะไร จนกระทั่งวันหนึ่ง ทรูแมนได้พบกับ ลอเรน ซิลเวียร์ (นาตาชา แมคเอลฮอล) อดีตคนรัก เธอพยายามบอกทรูแมนว่า ชีวิตของเขานั้นไม่ใช้คนธรรมดา แต่แล้วเธอก็ดูเหมือนถูกคุกคามจากกลุ่มคนลึกลับ จนในที่สุด ทรูแมนก็พบว่า ชีวิตของเขานั้นเป็นเพียงตัวละครตัวหนึ่งในรายการเรียลลิตี้ที่ชื่อ Truman Show ซึ่งเป็นรายการโทรทัศน์ที่มียอดคนดูมากที่สุดในโลก โดยมี คริสตอฟ (เอ็ด แฮร์ริส) เป็นผู้กำกับ ซึ่งได้กำหนดชีวิตให้เขามาตั้งแต่ก่อนเขาจะเกิดซะอีก ซึ่งทำให้ทรูแมนพยายามจะหนีออกจากโลกสมมติใบนี้ให้ได้
การวิจารณ์และความนิยม
The Truman Show เป็นภาพยนตร์ประเภทเรียลลิตี้โชว์ ผสมกับดราม่าและตลก ออกฉายเมื่อกลางปี ค.ศ. 1998 ที่สหรัฐอเมริกา เมื่อฉายแล้วกลับทำรายได้มากกว่า Godzilla ภาพยนตร์แอ๊คชั่นไซไฟฟอร์มใหญ่ที่ฉายในปีเดียวกันเสียอีก ซึ่งเมื่อประสบความสำเร็จทางรายได้แล้ว การโปรโมทภาพยนตร์ก็ได้หยิบเอาประเด็นนี้มาใช้ด้วย (ทุนสร้าง 60 ล้านดอลลาร์สหรัฐ ทำรายได้เมื่อรวมทั่วโลกแล้ว 264.12 ล้านดอลลาร์สหรัฐ)
ภาพยนตร์มีจุดเด่นอยู่ที่ จิม แคร์รี นักแสดงชาวแคนาดาผู้ซึ่งมีความสามารถพิเศษทำหน้าตาและท่าทางได้ตลกซึ่งไม่มีใครเหมือน ซึ่งในเรื่องนี้นับเป็นการผลิกบทบาทการแสดงครั้งใหญ่ของแคร์รีด้วยการรับบทดราม่า ซึ่งแคร์รีก็แสดงได้ดี แต่ก็ได้รับเสียงวิจารณ์ว่า ยังแสดงได้ติดรูปแบบเดิมเหมือนตลกคาเฟ่
นักแสดงอีกคนที่แสดงได้อย่างเข้มข้น คือ เอ็ด แฮร์ริส ที่รับบท คริสตอฟ ผู้กำกับและอำนวยการสร้างชีวิตทรูแมน ซึ่งเปรียบเสมือนบิดาผู้ให้กำเนิดทรูแมน ซึ่งจากบทนี้ทำให้แฮร์ริสได้รับรางวัลลูกโลกทองคำสาขานักแสดงประกอบชายยอดเยี่ยม และได้มีชื่อเข้าชิงรางวัลออสการ์ในสาขาเดียวกันด้วย และยังได้รับการเสนอชื่อชิงรางวัลประเภทเดียวกันนี้จากหลายรางวัล
รถไฟใต้ดินเตเรซีนา
รถไฟใต้ดินเตเรซีนา (Metrô de Teresina หรือที่นิยมเรียกว่า เมโตร (Metrô) เป็นเส้นทางรถไฟฟ้าในเมืองเตเรซีนา เมืองหลวงและเมืองที่ใหญ่ที่สุดของรัฐปีเอาอี ประเทศบราซิล ดำเนินการโดยบริษัท การขนส่งสาธารณะเขตเมือง จำกัด (มหาชน) (Companhia Metropolitana de Transportes Públicos S.A.) ปัจจุบันมีเส้นทางเดียว ระยะทาง 13.5 กิโลเมตร (8.4 ไมล์) ผู้โดยสารประมาณ 12,000 คนต่อวัน
ศรีริต้า เจนเซ่น ณรงค์เดช
ศรีริต้า เจนเซ่น ณรงค์เดช (สกุลเดิม: เจนเซ่น; เกิด 27 ตุลาคม พ.ศ. 2524) ชื่อเล่น ริต้า เป็นนักแสดงและนางแบบลูกครึ่งไทย-เดนมาร์ก สังกัดสถานีวิทยุโทรทัศน์ไทยทีวีสีช่อง 3
ประวัติ
ศรีริต้า เจนเซ่นเกิดเมื่อวันที่ 27 ตุลาคม พ.ศ. 2524 ที่ประเทศอินโดนีเซีย เป็นลูกครึ่งไทย-เดนมาร์ก บิดาเป็นชาวเดนมาร์กชื่อไอวิน เจนเซ่น (Ejwin Jensen) กับศรีรัช ศิริบรรจง มารดาชาวไทยเชื้อสายจีน เธอมีพี่ชายร่วมบิดามารดาชื่อ เสกสรร เจนเซ่น ภายหลังมารดาและบิดาของเธอได้เลิกรากัน บิดากลับไปพำนักอยู่ในประเทศเดนมาร์ก ส่วนมารดาได้สมรสใหม่และอาศัยกับสามีคนปัจจุบันที่ย่านหนองแขม มีน้องสาวต่างบิดาคนหนึ่งชื่อ พิมลพรรณ ศิริบรรจง
ศรีริต้าจบการศึกษาระดับมัธยมศึกษาตอนต้นจากโรงเรียนลาซาล ระดับมัธยมศึกษาตอนปลายจากโรงเรียนบางกะปิ และระดับอุดมศึกษาปริญญาตรี วิชาเอกประชาสัมพันธ์ โทโฆษณา คณะนิเทศศาสตร์ มหาวิทยาลัยกรุงเทพ
ชีวิตส่วนตัว
ศรีริต้าจดทะเบียนสมรสกับกรณ์ ณรงค์เดช นักธุรกิจ บุตรชายของเกษม กับคุณหญิงพรทิพย์ ณรงค์เดช เมื่อวันที่ 4 มกราคม พ.ศ. 2563 และจัดพิธีมงคลสมรสในวันที่ 29 กุมภาพันธ์ปีเดียวกัน
ปัจจุบันศรีริต้าและกรณ์มีบุตรชายด้วยกันหนึ่งคนชื่อ อัศวิน เจนเซ่น ณรงค์เดช (ชื่อเล่น กวินท์) เกิดเมื่อวันที่ 21 มีนาคม พ.ศ. 2564
วงการบันเทิง
ด้วยความเป็นสาวลูกครึ่งหน้าตาสะสวย และมีความสูง 173 เซนติเมตร ริต้าเข้าวงการตั้งแต่อายุ 13 ปี โดยระหว่างไปเล่นไอซ์สเกตที่เวิลด์เทรด มีโมเดลลิ่งมาขอถ่ายและให้ไปแคสติ้งงานโฆษณา ได้ถ่ายโฆษณายาทำความสะอาดหน้าซีบรีซ ชุดสนธยาไปไหน ค่าตัวเป็นหลักแสน และเริ่มเล่นละครกันตนาเรื่องแรก "สะพานดาว" คู่กับ ศุภวัฒน์ อ่ำประสิทธิ์ ทางช่อง 7 มีฐาปกรณ์ ดิษยนันทน์ เป็นผู้กำกับฯ จากนั้นเล่นละครกับบรอดคาซท์ เรื่อง "น้ำใสใจจริง" ทางช่อง 3 และเซ็นสัญญาเป็นนักแสดงในสังกัดบรอดคาซท์ ผลงานที่ผ่านมาได้แก่ จันทร์เอ๋ยจันทร์เจ้า ข้ามฟ้าเฉือนคม (ผลงานร่วมระหว่างช่อง 3 กับทีวีบี เรื่องนี้มีชื่อเสียงในฮ่องกงด้วย)
ริต้ามีผลงานละครโทรทัศน์ในฮ่องกงเรื่อง ข้ามฟ้าเฉือนคม หรือ Split Second และมีผลงานภาพยนตร์อย่าง 999-9999 ต่อ-ติด-ตาย, คนพันธุ์เอ็กซ์ ส่วนละครมี พี่เลี้ยงกึ่งสำเร็จรูป, ละครเฉลิมพระเกียรติเรื่อง-แผ่นดินนี้ยังรื่นรมย์, ทีเด็ดครูพันธุ์ใหม่ จิตพิสัยเดือด, ก็ว่าจะไม่รัก, จันทร์เอ๋ย จันทร์เจ้า, กลิ่นแก้ว กลางใจ, สร้อยแสงจันทร์, ยุทธการหักคานทอง, แกะรอยรัก ยังมีโฆษณาและถ่ายแบบ-เดินแบบสม่ำเสมอ
การระบาดทั่วของโควิด-19 ในประเทศซาอุดีอาระเบีย
การระบาดทั่วของโควิด-19 โดยได้รับการยืนยันว่าเริ่มต้นขึ้นที่ประเทศซาอุดีอาระเบีย เมื่อวันที่ 2 มีนาคม พ.ศ. 2563
ภูมิหลัง
เมื่อวันที่ 12 มกราคม พ.ศ. 2563 องค์การอนามัยโลก (WHO) ยืนยันว่าโคโรนาไวรัสสายพันธุ์ใหม่เป็นสาเหตุของการเจ็บป่วยทางเดินหายใจในกลุ่มคนในเมืองอู่ฮั่น มณฑลหูเป่ย์ ประเทศจีน ซึ่งรายงานต่อองค์การอนามัยโลกในวันที่ 31 ธันวาคม พ.ศ. 2562
อัตราป่วยตายของผู้ป่วยสำหรับโควิด-19 นั้นต่ำกว่าโรคซาร์ส พ.ศ. 2546 มาก แต่การแพร่เชื้อมีความหมายมากกว่า ด้วยจำนวนผู้เสียชีวิตที่มีนัยสำคัญ
พื้นที่ศาสนา
เมื่อวันที่ 27 กุมภาพันธ์ พ.ศ. 2563 ทางการประเทศซาอุดีอาระเบีย ได้ออกมาตรการสำหรับนักท่องเที่ยวและ/หรือนักแสวงบุญในการอุมเราะห์ที่นครเมกกะ หรือการเยี่ยมชมมัสยิดอันนะบะวีที่เมืองมะดีนะฮ์ มาตราการนี้ยังรวบถึงการควบคุมผู้ที่เดินทางไปท่องเที่ยวหรือแสวงบุญในประเทศเสี่ยงต่อการติดเชื้อโคโรนาไวรัสสายพันธุ์ใหม่ SARS-CoV-2
วันที่ 5 มีนาคม ทางการซาอุดีอาระเบียเพิ่มขั้นตอนในการควบคุมเชื้อไวรัสโดยการประกาศการเฝ้าระวังในมัสยิดใหญ่แห่งนครเมกกะ และมัสยิดอันนะบะวี ซึ่งรวมถึงการปิดมัสยิดในช่วงเวลาชั่วคราว เพื่อพ่นน้ำยาฆ่าเชื้อไวรัส
วันที่ 9 มีนาคม ทางการซาอุดีอาระเบียได้กระทำระงับการละหมาดและละหมาดประจำวันศุกร์ ทั้งในและนอกกำแพงมัสยิดใหญ่สองที่ที่นครเมกกะ และเมืองมะดีนะฮ์ เพื่อหยุดยั้งกับระงับโคโรนาไวรัสสายพันธุ์ใหม่
การระงับจากพื้นที่เสี่ยง
เมื่อวันที่ 2 กุมภาพันธ์ นักเรียนซาอุดีอาระเบียสิบรายมาจากเมืองอู่ฮั่น ได้ถูกกักกันตัวก่อนที่จะนำไปตรวจหาไวรัส ผลออกมาเป็นลบ จากการตรวจหาเชื้อโคโรนาไวรัสสายพันธุ์ใหม่ โดยมีการประกาศผลในวันต่อมา อย่างไรก็ตาม กลุ่มนักเรียนซาอุฯ ถูกกักกันตัวเป็นเวลาสองสัปดาห์ ก่อนที่จะส่งตัวกลับบ้านกันทุกคนอย่างปลอดภัย
คมนาคม
เมื่อวันที่ 6 กุมภาพันธ์ ทางการซาอุดีอาระเบียประการระงับการเดินทางไปยังประเทศจีน
ประเทศซาอุดีอาระเบียระงับเที่ยวบินการเดินทางจากประเทศไปยังประเทศจีน อย่างเป็นทางการเมื่อวันทื่ 2 กุมภาพันธ์ พ.ศ. 2563
วันที่ 20 มีนาคม กระทรวงมหาดไทยซาอุดีอาระเบียแถลงการณ์ระงับการให้บริการขนส่งมวลชนทุกแขนง อาทิ ท่าอากาศยาน รถโดยสารสาธารณะ และรถยนต์รับจ้างสาธารณะ เป็นต้น โดยจะเริ่งมีผลบังคับใช้ในวันที่ 21 มีนาคม พ.ศ. 2563
การคัดกรอง
เมื่อวันที่ 28 กุมภาพันธ์ กระทรวงต่างประเทศซาอุดีอาระเบียแถลงการณ์ให้ยับยั้งประชาชนในเครือของคณะมนตรีความร่วมมือรัฐอ่าวอาหรับ (GCC) ในการเข้ามายังในประเทศ ประชาชนในเครือคณะมนตรีความร่วมมือรัฐอ่าวอาหรับในประเทศซาอุดีอาระเบียจะต้องถูกกักตัวเป็นเวลา 14 วัน จนกว่าจะไม่ตรวจพบโคโรนาไวรัสสายพันธุ์ใหม่ เพื่อความปลอดภัยของประชาชน
พื้นที่ควบคุม
เมื่อวันที่ 8 มีนาคม ทางการซาอุดีอาระเบียได้ระงับการคมนาคมเข้าสู่เมืองกาติปทั้งภายในเมืองและภายนอกเมืองทางชายฝั่งตะวันออกเป็นการชั่วคราว มีการรายงานว่ามีการนำแท่งซีเมนต์มากีดขวางเส้นทางหลักในการเข้าสู่เมืองกาติป กระทรวงมหาดไทยซาอุฯ ประกาศว่าพื้นที่นั้นเป็นพื้นที่เสี่ยงต่อการติดไวรัส
มาตรการอื่น ๆ
เมื่อวันที่ 7 มีนาคม กระทรวงการกีฬาซาอุดีอาระเบียให้การเล่นทุกชนิดกีฬาเล่นในที่ปิด โดยกระทรวงยังมีประกาศเลื่อนการแข่งขันโอลิมปิกซาอุดีอาระเบีย 2020 เดิมจะจัดแข่งขันในเมื่อวันที่ 23 มีนาคม ถึง 1 เมษายน จนกว่าจะมีการจัดหาวันการแข่งขันใหม่ เมื่อสถานการณ์คลี่คลายลง  วันที่ 14 มีนาคม กระทรวงให้การแข่งขันทุกการแข่งขันระงับหรือยับยั้งไว้ก่อน และสั่งให้ปิดสนามกีฬา ศูนย์กีฬา และโรงยิมกีฬา ทั้งหมดลง
วันที่ 4 มีนาคม กระทรวงกิจการเทศบาลและการชนบทซาอุดีอาระเบีย แถลงการณ์ระงับการเข้าถึงห้างสรรพสินค้า และสวนสนุก รวมถึงจะมีการเข้าไปพ่นน้ำยาฆ่าไวรัสทุกร้านอาหาร และยังระงับการประกอบพิธีกรรม อัมมีคนหมู่มากมารวมกัน เพื่อความปลอดภัย
ผู้สลายสารอินทรีย์
ผู้สลายสารอินทรีย์ (decomposer) เป็นสิ่งมีชีวิตที่ย่อยสลายซากของสิ่งมีชีวิตที่ตายหรือเน่าเปื่อยแล้ว จัดอยู่ในประเภทเฮเทโรทรอพเช่นเดียวกับสัตว์กินพืชและสัตว์ที่เป็นผู้ล่าเหยื่อ ซึ่งใช้สารอินทรีย์ในการดูดซึมพลังงาน คาร์บอน และสารอาหารเพื่อใช้ในการเจริญเติบโต
ตามหลักการแล้ว สัตว์ไม่มีกระดูกสันหลังบางชนิด เช่น ไส้เดือนดิน ปลิงทะเล ฯลฯ จัดว่าเป็นผู้บริโภคซากพืชซากสัตว์ ไม่ใช่ผู้สลายสารอินทรีย์แต่อย่างใด เนื่องจากต้องดูดซึมสารอาหารจากภายในเท่านั้น
วัดตึก (จังหวัดนนทบุรี)
วัดตึก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านบางไผ่น้อย ตำบลบางไผ่ อำเภอเมืองนนทบุรี จังหวัดนนทบุรี
อาคารเสนาสนะและปูชนียวัตถุ
อุโบสถหลังเก่าสร้างเมื่อ พ.ศ. 2324 ต่อมาได้สร้างอุโบสถใหม่สร้างเมื่อ พ.ศ. 2537 ภายในประดิษฐานพระประธานประจำอุโบสถปางมารวิชัย สร้างด้วยศิลาทรายแดง ลงรักปิดทอง มีอายุมากกว่า 100 ปี หน้าอุโบสถมีพระพุทธรูปปางมารวิชัยปูนปั้นปิดทอง เจดีย์ปูนปั้นทรงกลมประดิษฐานหน้าอุโบสถจำนวน 2 องค์ อายุประมาณ 100 ปี วิหารสร้างเมื่อ พ.ศ. 2545 ศาลาการเปรียญสร้างเมื่อ พ.ศ. 2508 ภายในประดิษฐานพระพุทธรูปปางมารวิชัย สร้างเมื่อ พ.ศ. 2535 หอสวดมนต์สร้างเมื่อ พ.ศ. 2528 กุฏิสงฆ์เป็นอาคารไม้และอาคารครึ่งตึกครึ่งไม้ ศาลาอเนกประสงค์สร้างเมื่อ พ.ศ. 2543 และมีศาลาบำเพ็ญกุศล วัดมีพระอุปคุตขนาดเท่าองค์พระจริงประดิษฐานอยู่ โดยวัดมีการจัดงานตักบาตรพระอุปคุตในคืนวันเพ็ญเดือน 12
เรือเอกไชยเหินหาว
เรือเอกไชยเหินหาวเป็นเรือประเภทเรือเอกไชยในลำดับชั้นของเรือพระที่นั่งในกระบวนพยุหยาตราชลมารค ซึ่งเกือบเทียบเท่าเรือพระที่นั่งกิ่ง ทำหน้าที่เป็นเรือคู่ชักใช้นำหน้าหรือชักลากเรือพระที่นั่งสุพรรณหงส์ คู่กับเรือเอกไชยหลาวทองหรือสำหรับชักลากเรือพระที่นั่ง  ในกรณีที่ฝีพายไม่เพียงพอ ปัจจุบันเก็บรักษาที่ พิพิธภัณฑสถานเรือพระราชพิธี คลองบางกอกน้อย
ประวัติ
เรือเอกไชยเหินหาวสร้างขึ้นในสมัยรัชกาลที่ 1 เรือลำนี้ได้ถูกระเบิดได้รับความเสียหายใน สงครามโลกครั้งที่ 2 พ.ศ. 2487 ต่อมากรมศิลปากรได้ตัดหัวเรือและท้ายเรือเก็บรักษาไว้ในพิพิธภัณฑ์ เมื่อปี 2491
ลำปัจจุบัน สร้างขึ้นเมื่อปี พ.ศ. 2508 จากหัวและท้ายเรือเดิม โดยกรมอู่ทหารเรือ วางกระดูกงูเรือเมื่อวันที่ 2 เมษายน พ.ศ. 2508 เริ่มสร้างเมื่อ 4 มิถุนายน พ.ศ. 2508 ลงน้ำเมื่อ 18 กันยายน พ.ศ. 2510 จากนั้นจึงทำการตกแต่งตัวเรือโดยช่างแกะสลักทำงานประมาณ 14 เดือนช่างรักปิดทองทำงาน 6 เดือน ช่างเขียนลายรดน้ำทำงานประมาณ 6 เดือน ช่างปิดทองและประดับกระจกทำงานประมาณ 4 เดือน ในปี พ.ศ. 2524 ได้ทำการซ่อมใหญ่ เปลี่ยนไม้ตัวเรือที่ผุซึ่งชำรุดบางส่วน ลงรักปิดทอง ทาสีตัวเรือใหม่และอื่น ๆ เพื่อให้ทันใช้ในงานสมโภชน์กรุงรัตนโกสินทร์ 200 ปี ในวันที่ 5 เมษายน พ.ศ. 2525 เริ่มซ่อมทำตั้งแต่ 4 กันยายน พ.ศ. 2524 จนถึงวันที่ 2 มีนาคม พ.ศ. 2525 โดยมี บริษัท สหายสันต์ จำกัด เป็นผู้รับเหมาซ่อมทำ
เว็งกัฏรามัณ รามกิรุษณัณ
เว็งกัฏรามัณ รามกิรุษณัณ (Venkatraman Ramakrishnan; வெங்கட்ராமன் ராமகிருஷ்ணன்; เกิด ค.ศ. 1952) หรือเว็งกี รามกิรุษณัณ (Venki Ramakrishnan) เป็นนักชีวเคมีชาวสหราชอาณาจักร–สหรัฐผู้เกิดในประเทศอินเดีย รามกิรุษณัณได้รับรางวัลโนเบลสาขาเคมีใน ค.ศ. 2009 ร่วมกับทอมัส เอ. สไตซ์และอาดา โยนัต "สำหรับการศึกษาโครงสร้างและหน้าที่ของไรโบโซม"
รามกิรุษณัณดำรงตำแหน่งหัวหน้ากลุ่มวิจัยชีววิทยาโมเลกุลของสภาการวิจัยทางการแพทย์ในวิทยาเขตการแพทย์เคมบริดจ์ตั้งแต่ ค.ศ. 1995 และเป็นสมาชิกของวิทยาลัยทรินิตี มหาวิทยาลัยเคมบริดจ์  และเคยดำรงตำแหน่งนายกราชสมาคมตั้งแต่ ค.ศ. 2015 จนถึง ค.ศ. 2020
ชีวิตวัยเด็กและการศึกษา
แม่ของเขาจบการศึกษาระดับปริญญาเอกด้านจิตวิทยาจากมหาวิทยาลัยแมคกิลล์ใน ค.ศ. 1959 โดยใช้เวลาเพียง 18 เดือน โดยมีอาจารย์ที่ปรึกษาได้แก่ดอนัลด์ โอ. เฮบบ์ น้องสาวของเขาคือลลิตา รามกิรุษณัณ เป็นศาสตราจารย์ด้านวิทยาภูมิคุ้มกันและโรคติดเชื้อประจำภาควิชาแพทยศาสตร์ มหาวิทยาลัยเคมบริดจ์ และเป็นสมาชิกสถาบันวิทยาศาสตร์แห่งสหรัฐ
รามกิรุษณัณย้ายไปอยู่ที่วโฑทรา รัฐคุชราต ตั้งแต่อายุสามขวบ เข้าเรียนในโรงเรียน Convent of Jesus and Mary และเคยย้ายไปอยู่ที่แอดิเลด ประเทศออสเตรเลียระหว่าง ค.ศ. 1960 และ 1961 เขาเข้าศึกษาระดับเตรียมวิทยาศาสตร์ที่มหาวิทยาลัยมหาราชาสยาชีราววโฑทราและเข้าศึกษาต่อระดับปริญญาตรีที่มหาวิทยาลัยเดียวกันโดยสามารถสอบชิงทุนระดับประเทศได้ รามกิรุษณัณสำเร็จการศึกษาวิทยาศาสตรบัณฑิตสาขาฟิสิกส์ใน ค.ศ. 1971 ซึ่งหลักสูตรวิชาฟิสิกส์ในมหาวิทยาลัยวโฑทรานั้นยังค่อนข้างใหม่ และยึดตามตำราจากมหาวิทยาลัยแคลิฟอร์เนีย เบิร์กลีย์และตำราของริชาร์ด ฟายน์แมนเป็นหลัก
หลังจบการศึกษาปริญญาตรี รามกิรุษณัณได้เดินทางศึกษาต่อในสหรัฐ โดยเขาได้รับปรัชญาดุษฎีบัณฑิตด้านฟิสิกส์จากมหาวิทยาลัยโอไฮโอใน ค.ศ. 1976 โดยงานวิจัยของเขาเกี่ยวกับการเปลี่ยนแปลงสถานะเฟอร์โรอิเล็กทริกของโพแทสเซียมไดไฮโดรเจนฟอสเฟต (KDP) โดยมีที่ปรึกษาได้แก่โทโมยาซุ ทานากะ  หลังจากนั้นจึงเข้าเรียนด้านชีววิทยาที่มหาวิทยาลัยแคลิฟอร์เนีย แซนดีเอโก ซึ่งเป็นการเปลี่ยนสายจากฟิสิกส์เชิงทฤษฎีไปเป็นชีววิทยา
อาชีพและการวิจัย
รามกิรุษณัณเริ่มทำงานวิจัยเกี่ยวกับไรโบโซมในฐานะนักวิจัยหลังปริญญาเอกร่วมกับพีเทอร์ มอร์ที่มหาวิทยาลัยเยล หลังจากนั้นเขาจึงสมัครเป็นอาจารย์ในมหาวิทยาลัย แต่ในช่วงแรกยังไม่มีที่ใดรับแม้ว่าเขาจะสมัครไปกว่า 50 มหาวิทยาลัยในสหรัฐก็ตาม รามกิรุษณัณจึงยังคงทำวิจัยเกี่ยวกับไรโบโซมระหว่าง ค.ศ. 1983 และ ค.ศ. 1995 ที่ห้องปฏิบัติการแห่งชาติบรุกเฮเวน ใน ค.ศ. 1995 เขาได้ย้ายไปเป็นศาสตราจารย์ด้านชีวเคมีประจำมหาวิทยาลัยยูทาห์ และต่อมาใน ค.ศ. 1999 เขาได้ย้ายไปประจำกลุ่มวิจัยชีววิทยาโมเลกุลของสภาการวิจัยทางการแพทย์ในเคมบริดจ์ สหราชอาณาจักรจนถึงปัจจุบัน โดยก่อนหน้านั้นระหว่าง ค.ศ. 1991 และ 1992 รามกิรุษณัณเคยทำวิจัยที่กลุ่มวิจัยดังกล่าวโดยได้รับทุนวิจัยกุกเกนไฮม์
กลุ่มวิจัยของรามกิรุษณัณได้ตีพิมพ์ผลงานวิจัยใน ค.ศ. 1999 เกี่ยวกับโครงสร้างของไรโบโซมหน่วยย่อย 30S ระดับ 5.5 อังสตรอม และในปีถัดมา กลุ่มวิจัยของเขาได้วิเคราะห์โครงสร้างโมเลกุลของหน่วยย่อย 30S และโครงสร้างสารเชิงซ้อนกับยาปฏิชีวนะชนิดต่าง ๆ ได้ผลเป็นผลสำเร็จ ตามด้วยผลงานวิจัยอื่น ๆ ที่เผยให้เห็นกลไกสำคัญในกระบวนการชีวสังเคราะห์โปรตีน ใน ค.ศ. 2007 กลุ่มวิจัยของเขาได้วิเคราะห์โครงสร้างระดับอะตอมของไรโบโซมซึ่งจับกับทีอาร์เอ็นเอและเอ็มอาร์เอ็นเอ และได้เริ่มใช้กล้องจุลทรรศน์อิเล็กตรอนที่อุณหภูมิต่ำสำหรับการวิจัยการถ่ายโอนในยูคาริโอตและไมโทคอนเดรียตั้งแต่ ค.ศ. 2013 นอกจากนั้นรามกิรุษณัณยังมีผลงานวิจัยเกี่ยวกับโครงสร้างของฮิสโตนและโครมาติน
จนถึง ค.ศ. 2019 ผลงานวิจัยที่สำคัญของรามกิรุษณัณตีพิมพ์ (ข้อมูลจากกูเกิลสกอลาร์ ) ในวารสารเนเจอร์  ไซเอินซ์  และเซลล์
รามกิรุษณัณดำรงตำแหน่งนายกราชสมาคมระหว่าง ค.ศ. 2015 และ 2020 ซึ่งสหราชอาณาจักรในขณะนั้นได้รับผลกระทบจากทั้งเบร็กซิตและการระบาดทั่วของโควิด-19 ในเดือนกรกฎาคม ค.ศ. 2018 รามกิรุษณัณให้สัมภาษณ์ว่าการตัดสินใจออกจากการเป็นสมาชิกสหภาพยุโรปส่งผลกระทบต่อชื่อเสียงของสหราชอาณาจักรในฐานะที่ที่น่าทำงานด้านวิทยาศาสตร์ โดยให้ความเห็นว่า "มันเป็นเรื่องยากสำหรับวงการวิทยาศาสตร์ที่จะเห็นประโยชน์จากเบร็กซิต มันแทบไม่มีเลย" เขามองว่าทั้งสหราชอาณาจักรและสหภาพยุโรปจะยังคงได้ประโยชน์ถ้าสหราชอาณาจักรตัดสินใจที่จะยังคงร่วมงานกับระบบนำทางดาวเทียมกาลิเลโอและยูระตอม ซึ่งไม่ใช่องค์กรภายใต้สหภาพยุโรป
รามกิรุษณัณเห็นว่าเบร็กซิตโดยไม่มีข้อตกลงใด ๆ จะส่งผลร้ายต่อวงการวิทยาศาสตร์ โดยเขียนว่า "ข้อตกลงเกี่ยวกับวิทยาศาสตร์นั้นเป็นไปเพื่อผลประโยชน์สูงสุดของยุโรปทั้งมวล และไม่ควรเอาไปเป็นข้อแลกเปลี่ยนเพื่อชดเชยความเสียหายจากความขัดแย้งในกรณีอื่น ๆ ถ้าเราต้องการที่จะจัดการกับปัญหาที่ส่งผลกระทบทั่วโลกอย่างเช่นการเปลี่ยนแปลงสภาพภูมิอากาศ โรคในมนุษย์ และความมั่นคงทางอาหาร เราทำแยกกันไม่ได้ มันไม่มีสถานการณ์ไหนเลยที่การตัดความสัมพันธ์กับเพื่อนร่วมวงการวิทยาศาสตร์ที่ใกล้ที่สุดในสหภาพยุโรปจะทำให้เราบรรลุเป้าหมายได้เร็วขึ้น"
รางวัลเชิดชูเกียรติ
รามกิรุษณัณได้รับเลือกเป็นสมาชิกขององค์การชีววิทยาโมเลกุลแห่งยุโรปใน ค.ศ. 2002 เป็นภาคีสมาชิกราชสมาคมใน ค.ศ. 2003 และเป็นสมาชิกสถาบันวิทยาศาสตร์แห่งสหรัฐใน ค.ศ. 2004 ต่อมาใน ค.ศ. 2007 รามกิรุษณัณได้รับรางวัลลูย-ฌ็องเตสาขาการแพทย์ และรางวัลเหรียญทัตตาจากสหพันธ์สมาคมชีวเคมีแห่งยุโรป และใน ค.ศ. 2008 เขาได้รับรางวัลเหรียญฮีตลีย์จากสมาคมชีวเคมี ในปีนั้นเขายังได้เป็นสมาชิกวิทยาลัยทรินิตี มหาวิทยาลัยเคมบริดจ์ และภาคีสมาชิกชาวต่างชาติของสถาบันวิทยาศาสตร์แห่งประเทศอินเดีย ต่อมาใน ค.ศ. 2010 เขาได้เป็นสมาชิกของสถาบันวิทยาศาสตร์เลโอพ็อลดีนาแห่งประเทศเยอรมนี และภาคีสมาชิกกิตติมศักดิ์ของสถาบันวิทยาศาสตร์การแพทย์ ในปีเดียวกันเขายังได้รับปริญญากิตติมศักดิ์จากมหาวิทยาลัยมหาราชาสยาชีราววโฑทรา มหาวิทยาลัยยูทาห์ และมหาวิทยาลัยเคมบริดจ์ และยังได้เป็นสมาชิกกิตติมศักดิ์ของวิทยาลัยซอมเมอร์วิลล์ มหาวิทยาลัยออกซฟอร์ด ใน ค.ศ. 2020 เขาได้รับเลือกเป็นสมาชิกสมาคมปรัชญาแห่งสหรัฐ และเป็นกรรมการของหอสมุดบริติช
รามกิรุษณัณได้รับรางวัลโนเบลสาขาเคมีใน ค.ศ. 2009 ร่วมกับทอมัส เอ. สไตซ์และอาดา โยนัต และได้รับเครื่องอิสริยาภรณ์ปัทมวิภูษัณใน ค.ศ. 2010 ซึ่งเป็นเครื่องอิสริยาภรณ์อันดับที่สองของประเทศอินเดียรองจากภารตรตนะ รามกิรุษณัณได้รับบรรดาศักดิ์อัศวินในวันขึ้นปีใหม่ ค.ศ. 2012 จากผลงานสำคัญในสาขาชีววิทยาโมเลกุล อย่างไรก็ตาม ตัวรามกิรุษณัณเองไม่นิยมใช้คำนำหน้า "เซอร์" ในปีเดียวกันเขายังได้รับเหรียญเซอร์ฮันส์ เครพส์จากสหพันธ์สมาคมชีวเคมีแห่งยุโรป ต่อมาใน ค.ศ. 2014 เขาได้รับรางวัลฆิเมเนซ-ดิอัซครั้งที่ 46 จากมูลนิธิกอนชิตา ราบาโก ประเทศสเปน และใน ค.ศ. 2017 เขาได้รับรางวัลโกลเดนเพลตจากสถาบันความสำเร็จแห่งสหรัฐ สถานีโทรทัศน์เอ็นดีทีวีของประเทศอินเดียใน ค.ศ. 2013 ได้เลือกให้รามกิรุษณัณเป็นหนึ่งใน 25 ชาวอินเดียที่ยิ่งใหญ่ที่สุดที่ยังมีชีวิตอยู่ รามกิรุษณัณไม่ต้องการใช้คำนำหน้า "เซอร์" หรือคำลงท้าย "FRS" แม้ว่าเขาจะมีสิทธิใช้คำนำหน้าหรือคำลงท้ายดังกล่าวในกลุ่มประเทศเครือจักรภพแห่งประชาชาติก็ตาม
เอกสารยืนยันการได้รับเลือกเข้าสู่ราชสมาคมกล่าวเกี่ยวกับรามกิรุษณัณว่า:
"Ramakrishnan is internationally recognised for determination of the atomic structure of the 30S ribosomal subunit. Earlier he mapped the arrangement of proteins in the 30S subunit by neutron diffraction and solved X-ray structures of individual components and their RNA complexes. Fundamental insights came from his crystallographic studies of the complete 30S subunit. The atomic model included over 1500 bases of RNA and 20 associated proteins. The RNA interactions representing the P-site tRNA and the mRNA binding site were identified and the likely modes of action of many clinically important antibiotics determined. His most recent work goes to the heart of the decoding mechanism showing the 30S subunit complexed with poly-U mRNA and the stem-loop of the cognate phenylalanine tRNA. Anti-codon recognition leaves the "wobble" base free to accommodate certain non-Watson/Crick basepairs, thus providing an atomic description of both codon:anti-codon recognition and "wobble". He has also made substantial contributions to understanding how chromatin is organised, particularly the structure of linker histones and their role in higher order folding."
ชีวิตส่วนตัว
รามกิรุษณัณสมรสกับเวรา โรเซนเบร์รี นักเขียนและวาดภาพประกอบวรรณกรรมสำหรับเด็กใน ค.ศ. 1975 แทนยา แคปคา ธิดาเลี้ยงของเขาเป็นแพทย์ในรัฐออริกอน ส่วนรามัณ รามกิรุษณัณ บุตรชายของเขาเป็นนักเชลโลในนิวยอร์ก
ท็อปอวอร์ด 2009
ท็อปอวอร์ด 2009 (top awards 2009)เป็นงานประกาศผลรางวัลต่างๆให้แก่คนบันเทิง โดยนิตยสารทีวีพูลร่วมกับสวนดุสิตโพลล์ งานท็อปอวอร์ด 2009เป็นงานที่มอบรางวัลให้คนบันเทิงโดยดูจากผลงานต่างๆช่วงปีพ.ศ 2552 งานครั้งนี้ได้จัดที่หอประชุมใหญ่ ศูนย์วัฒนธรรมแห่งประเทศไทย เมื่อวันที่ 22 มกราคม พ.ศ. 2553 โดยมีรางวัลทั้งหมด 20 รางวัลดังนี้ (ผู้ชนะพิมพ์ด้วยตัวหนา)
จังหวัดกว๋างหงาย
กว๋างหงาย (Quảng Ngãi) เป็นจังหวัดทางชายฝั่งตอนกลางใต้ (ริมทะเลจีนใต้) ของเวียดนาม อยู่ห่างจากฮานอย 883 km และห่างจากนครโฮจิมินห์ 838 km เส้นทางการขนส่งที่สำคัญ ได้แก่ ทางรถไฟสายเหนือ-ใต้ สถานีรถไฟที่สำคัญคือ สถานีรถไฟกว๋างหงาย และทางหลวงแห่งชาติหมายเลข 1 เอ ซึ่งเริ่มต้นที่จังหวัดนี้ นอกจากนี้ยังมีทางหลวงแห่งชาติหมายเลข 24 เชื่อมต่อกับเมืองกอนตูมในเขตที่สูงตอนกลาง สนามบินที่ใกล้ที่สุดคือท่าอากาศยานนานาชาติจูลาย ส่วนท่าเรือทางตอนเหนือของจังหวัดมีชื่อว่าซุงเกวิ๊ตและซากี่
รายชื่อละครโทรทัศน์ของสามเศียร
ละครของสามเศียร เป็นผลงานละครโทรทัศน์ของ บริษัท สามเศียร จำกัด ที่ออกอากาศตั้งแต่ พ.ศ. 2510 ถึงปัจจุบัน ทาง ช่อง 7 เอชดี
โนก็อปปีไรต์ซาวส์
โนก็อปปีไรต์ซาวส์ (NoCopyrightSounds; NCS) เป็นค่ายเพลงสัญชาติบริติชซึ่งมีผลงานเพลงแนวอิเล็กทรอนิกส์แดนซ์ปลอดลิขสิทธิ์ โดยเปิดตัวครั้งแรกในรูปแบบช่องยูทูบเมื่อปี พ.ศ. 2554
ไวเคลฟ ฌอง
นีลูเซต ไวเคลฟ ฌอง (Neluset Wyclef Jean) เกิดเมื่อวันที่ 17 ตุลาคม ค.ศ. 1972 เป็นนักดนตรีชาวเฮติ-อเมริกัน แร็ปเปอร์ และโปรดิวเซอร์เพลง เคยเป็นสมาชิกวงฟูจีส์
1972
ฮกเกี้ยนหมี่
ฮกเกี้ยนหมี่ ( ฝูเจี้ยนเหมี่ยน, ฮกเกี้ยน: ฮกเกี้ยนหมี่) หรือที่คุ้นเคยกันในชื่อ หมี่ฮกเกี้ยน เป็นก๋วยเตี๋ยวผัดปรุงสุกในแบบฮกเกี้ยน
บอสตันเทร์เรียร์
บอสตันเทร์เรียร์ (Boston Terrier) มีแหล่งกำเนิดที่สหรัฐอเมริกา ในปี ค.ศ.1893 เป็นสุนัขขนาดปานกลาง มีขนสั้นและหูตั้งชัน ลำตัวมีสีดำปนขาว หางสั้น เป็นสุนัขที่ฉลาด มีความเป็นมิตร เหมาะสมที่จะเลี้ยงเป็นสัตว์เลี้ยง
ขนาดและรูปร่าง
บอสตันเทร์เรียร์ มีส่วนสูงประมาณ 30-45 เซนติเมตร น้ำหนัก เพศผู้ 10-25 ปอนด์ ( 4.5-11.5 กิโลกรัม ) มีอายุประมาณ 11-13 ปี มีขนสั้นเรียบ ดำปนขาว
สัญรูปอารมณ์
สัญรูปอารมณ์ หรือที่นิยมทับศัพท์ อีโมติคอน หรือ เอโมติคอน (emoticon;, , น้อยมากที่ออกเสียง ),   เป็นคำย่อมาจาก "emotion icon" (สัญรูปอารมณ์) หรือเรียกสั้น ๆ ว่า อีโมท (emote) เป็นสัญรูปแสดงการแสดงออกของใบหน้า ผ่านการใช้ตัวอักษรเพื่อแสดงอารมณ์ ความรู้สึก
เอโมติคอนยุคแรกเป็นบรรพชนของเอโมจิ เอโมติคอนแรกของ ASCII คือ  และ   เขียนขึ้นครั้งแรกโดยสก็อต ฟอลแมนในปี 1982 แต่ความจริงแล้วเอโมติคอนแรกมีต้นกำเนิดมาจากระบบคอมพิวเตอร์เพลโต IV ในปี 1972
ผู้ใช้จากญี่ปุ่นเป็นผู้สร้างความนิยมให้กับรูปแบบเอโมติคอนที่เรียกว่า คาโอโมจิ (kaomoji) ซึ่งใช้งานอักษรคาตากานะ รูปแบบนี้เป็นที่นิยมมากบน ASCII NET ของญี่ปุ่นตั้งแต่ปี 1986
นับตั้งแต่ SMS และอินเทอร์เน็ตกลายมาเป็นที่นิยมใช้ไปทั่วในปลายทศวรรษ 1990s เอโมติคอนกลายมามีบทบาทและเป็นที่นิยมอย่างมาก และถูกใช้ทั่วไปในการส่งข้อความ, เว็บกระทู้ และอีเมล เอโมติคอนสร้าง "โทน" ที่แตกต่างและความรู้สึกใหม่ ๆ ที่สื่อสารผ่านตัวอักษร ท่ามกลางการสื่อสารที่มีเพียงตัวอักษรเพื่อสื่อเนื้อความเท่านั้น
โบสถ์น้อยกีจี
ชาเปลชิจิ (Chigi Chapel) เป็นชาเปลหนึ่งในหกชาเปลที่ตั้งอยู่ภายในวัดซานตามาเรียเดลโปโปโล ที่ออกแบบโดยราฟาเอล เพื่อมอบให้แก่อากอสติโน ชิจิ นายธนาคารชาวเมืองเซียนา ผู้เป็นเพื่อนและผู้อุปถัมภ์ สร้างเสร็จสมบูรณ์โดยจานลอเรนโซ เบร์นินี หลังจากการเสียชีวิตของราฟาเอลเมื่อปี พ.ศ. 2063 ผ่านไปแล้วกว่าหนึ่งศตวรรษ โดยได้รับมอบหมายการสร้างจากฟาบิโอ ชิจิ ผู้ซึ่งกลายมาเป็นสมเด็จพระสันตะปาปาอเล็กซานเดอร์ที่ 7 ในปี พ.ศ. 2198
โดมของวิหารประดับด้วยแผ่นโมเสกเป็นภาพพระเจ้าสร้างโลกที่ออกแบบโดยราฟาเอล เป็นตัวอย่างที่หาได้ยากของผลงานโมเสกในยุคฟื้นฟูศิลปวัฒนธรรมชั้นสูง
ดาวเทียมสอดแนม
ดาวเทียมสอดแนม เป็นดาวเทียมสำรวจโลก หรือ ดาวเทียมสื่อสาร ที่มีจุดประสงค์ในการใช้งานทางทหาร หรือ การสืบราชการลับ ในช่วงระยะแรก จะเป็นการถ่ายภาพ จากนั้นกระบอกเก็บฟิล์มจะถูกดีดออกมา ซึ่งจะตกลงสู่ชั้นบรรยากาศของโลก และกระบอกเก็บฟิล์มจะถูกเก็บกลางอากาศขณะที่ยังลอยอยู่บนร่มชูชีพ
ในระยะต่อมา ได้มีการปรับให้ดาวเทียมใช้ระบบเก็บภาพเป็นไฟล์ดิจิทัล และสามารถดาวน์โหลดได้ผ่านเครือข่ายวิทยุซึ่งเข้ารหัสไว้
บริซิงเกอร์
บริซิงเกอร์ (Brisingr) เป็นนวนิยายแฟนตาซีเรื่องที่สามของนวนินิยายชุดกำเนิดนักรบมังกร เขียนโดย คริสโตเฟอร์ เปาลินีต่อจากเอลเดสต์ ตีพิมพ์ครั้งแรกในประเทศสหรัฐอเมริกา ในวันที่ 20 กันยายน ปี ค.ศ. 2008
เรื่องย่อ
หลังการสู้รบกับฝ่ายจักรวรรดิบนที่ราบเพลิงผลาญ ซึ่งเอรากอนกับซาเฟียร่ามังกรของเขาเอาชีวิตรอดมาได้อย่างหวุดหวิด ยังมีการผจญภัยอื่น ๆ รอ ทั้งสองอยู่อีกเริ่มจากการทำตามคำมั่นสัญญาที่เอรากอนให้ไว้กับโรรัน ญาติผู้พี่ของเขา ด้วยการไปช่วยคาทรีนาคู่รักของโรรันให้รอดพ้นจาก เงื้อมมือของกษัตริย์กัลบาทอริกซ์ หลังจากนั้นเอรากอนกับโรรันก็ต้องแยกจากกัน โรรันไปสร้างวีรกรรม และชื่อเสียงในสนามรบหลายครั้งภายใต้การบัญชาของท่านหญิงนาซูอาดา ปิดท้ายด้วยการต่อสู้และเอาชนะเออร์กัลอสูรกึ่งมนุษย์กึ่งแกะ ในขณะที่ เอรากอนต้องเดินทางไปร่วมการประชุมเลือกผู้นำคนใหม่ของพวกคนแคระ เพื่อช่วยรับประกันว่าหัวหน้าสายตระกูลคนแคระที่จะเข้าข้างฝ่ายวาร์เดนใน การต่อสู้กับฝ่ายจักรวรรดิจะได้ขึ้นครองบัลลังก์ต่อไป นอกจากนี้เอรากอนยังต้องฝึกวิชาเพิ่มเติมกับออโรมิส และแสวงหาดาบคู่ ใจเล่มใหม่เพื่อมาแทนที่ชาร์รอค ดาบเล่มใหม่ที่มีคุณสมบัติพิเศษคู่ควร แก่การเป็นดาบของคนขี่มังกร และในระหว่างการผจญภัยทั้งหมดนี้เอง เอรากอนยังได้พบความจริง เกี่ยวกับบิดา-มารดาผู้ให้กำเนิด ความจริงที่เหนือความคาดหมาย ทว่าสร้างความโล่งใจและพอใจแก่เอรากอนอย่างใหญ่หลวง
เสียงนาสิก ปุ่มเหงือก
เสียงนาสิก ปุ่มเหงือก (alveolar nasal) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ และสัญลักษณ์เอกซ์-แซมปาที่ตรงกันคือ   ในภาษาไทย เสียงนี้เขียนแทนด้วยตัวอักษร ณ และ น เมื่ออยู่ในตำแหน่งต้นพยางค์ และเขียนแทนด้วยตัวอักษร ญ, ณ, น, ร และ ล เมื่ออยู่ในตำแหน่งท้ายพยางค์
เรืองวิทย์ ลิกค์
นายกองเอก เรืองวิทย์ ลิกค์ อดีตรัฐมนตรีหลายกระทรวง สมาชิกสภาผู้แทนราษฎร จังหวัดกำแพงเพชร 8 สมัย ชาวกำแพงเพชรรู้จักกันในนามผู้แทนฯ "ใจถึง พึ่งได้ พบง่าย ใช้คล่อง"
ประวัติ
นายเรืองวิทย์ ลิกค์ เกิดเมื่อวันที่ 26 พฤษภาคม พ.ศ. 2483 เป็นบุตรคนที่ 6 ของจำนวนพี่น้อง 9 คน ของประมวญ และอำไพวรรณ ลิกค์ สำเร็จการศึกษาระดับมัธยมศึกษาปีที่ 8 แผนกวิทยาศาสตร์ จากวิทยาลัยบางแสน จังหวัดชลบุรี ระดับปริญญาตรี คณะวิทยาศาสตร์ สถาบันเทคโนโลยีพระจอมเกล้าธนบุรี
เรืองวิทย์ เป็นนักธุรกิจที่ประสบความสำเร็จในด้านการพัฒนาอสังหาริมทรัพย์ และเป็นเกษตรกรที่มีชื่อเสียงจากการทำฟาร์มพ่อพันธุ์โคขุนที่นำเข้ามาจากต่างประเทศ
ลูกัส โอกัมโปส
ลูกัส อาริเอล โอกัมโปส (Lucas Ariel Ocampos; เกิดวันที่ 11 กรกฎาคม ค.ศ. 1994) เป็นนักฟุตบอลชาวอาร์เจนตินา ปัจจุบันเล่นในตำแหน่งกองหน้าให้กับเซบิยาและทีมชาติสเปน
รายชื่อตอนในร็อคซ่าส์ใสหัวใจเกินร้อย!
นี่คือ รายชื่อบทของร็อคซ่าส์ใสหัวใจเกินร้อย!
ลูกัส โอกัมโปส
โอกัมโปสเริ่มต้นอาชีพกับริเบร์เปลต ก่อนที่จะย้ายไปมอนาโก ด้วยค่าตัว 11 ล้านยูโรใน ค.ศ. 2012 นับเป็นสถิติค่าตัวสูงสุดในลีกเดอ เขาเล่นให้กับสโมสรเป็นระยะเวลาสองฤดูกาลครึ่ง และถูกเสนอชื่อเข้าชิงรางวัลยูโรเปียนโกลเดนบอย ก่อนที่จะย้ายไปเล่นให้กับมาร์แซย์ ช่วงที่อยู่กับมาร์แซย์ เคยถูกปล่อยยืมตัวให้กับเจนัวและมิลาน สุดท้ายใน ค.ศ. 2019 เขาย้ายไปร่วมทีมเซบิยา
สโมสร
มอนาโก
มาร์แซย์
ริเบร์เปลต
ประเทศคอซอวอ
คอซอวอ (Косово/Kosovo, ; Kosova หรือ Kosovë ) เป็นภูมิภาคหนึ่งในคาบสมุทรบอลข่าน ติดกับประเทศเซอร์เบียทางทิศเหนือ มอนเตเนโกรทางตะวันตก แอลเบเนียและมาซิโดเนียเหนือทางใต้ ไม่มีทางออกสู่ทะเล คอซอวอได้ประกาศเป็นรัฐเอกราชแบบเอกภาคีในวันที่ 17 กุมภาพันธ์ พ.ศ. 2551 ใช้ชื่อว่า สาธารณรัฐคอซอวอ (Република Косово/Republika Kosovo; Republika e Kosovës) มีการรับรองจากบางประเทศ ในขณะที่เซอร์เบียยังคงถือว่าคอซอวอเป็นจังหวัดปกครองพิเศษของตน
เมืองหลวงของคอซอวอคือพริสตีนา จำนวนประชากรทั้งจังหวัดประมาณ 2 ล้าน 1 แสนคน ส่วนใหญ่เป็นชาติพันธุ์แอลเบเนีย (ร้อยละ 92) ชาวเซิร์บ (ร้อยละ 5.3) และมีชาวตุรกี ชาวบอสนีแอก กลุ่มชาติพันธุ์อื่น ๆ อีกเล็กน้อย (รวมกันร้อยละ 2.7)
คอซอวออยู่ภายใต้การบริหารของสหประชาชาติมาตั้งแต่ปี พ.ศ. 2542 ในขณะที่เอกราชของเซอร์เบียนั้นเป็นที่ยอมรับในประชาคมโลก โดยแท้จริงแล้ว การปกครองของเซอร์เบียมิได้ปรากฏในจังหวัดนี้เลย องค์กรที่ปกครองคอซอวออยู่คือคณะทำงานสหประชาชาติในคอซอวอ (United Nations Mission in Kosovo: UNMIK) และสถาบันการปกครองตนเองชั่วคราวของท้องถิ่น (Provisional Institutions of Self-Government) โดยมีกองกำลังคอซอวอ (Kosovo Force: KFOR) ภายใต้การนำขององค์การสนธิสัญญาแอตแลนติกเหนือ (NATO) เป็นผู้รักษาความมั่นคง
จังหวัดคอซอวอเป็นประเด็นความขัดแย้งทางการเมืองและดินแดนมานานระหว่างชาวเซอร์เบียกับชาวแอลเบเนียซึ่งเป็นประชากรส่วนใหญ่ของจังหวัด การเจรจาในระดับนานาชาติเริ่มขึ้นในปี พ.ศ. 2549 เพื่อตัดสินสถานะสุดท้าย จากรายงานของสื่อแขนงต่าง ๆ คาดกันว่า การเจรจาจะนำมาซึ่งเอกราชของดินแดนแห่งนี้ในรูปแบบใดรูปแบบหนึ่ง   ในวันที่ 17 กุมภาพันธ์ พ.ศ. 2551 รัฐสภาของคอซอวอประกาศเอกราชของประเทศแต่เพียงฝ่ายเดียว
ประวัติศาสตร์
ดินแดนคอซอวอมีผู้อาศัยดั้งเดิมตั้งแต่ยุคสำริด คือชาวอิลลิเรีย เผ่าดาร์ดานี โดยที่หลักฐานทางประวัติศาสตร์ได้ระบุถึงราชอาณาจักรดาร์ดาเนีย เมื่อ 400 ปีก่อนคริสตกาล ดินแดนคอซอวอถูกเรียกว่า ดาร์ดาเนีย มาจนถึงศตวรรษที่ 19 ต่อมาราว 100 ปีก่อนคริสตกาล ดาร์ดาเนียได้ตกอยู่ใต้การปกครองของโรมันและจักรวรรดิไบแซนไทน์ ชาวเซิร์บอพยพเข้ามาอยู่ในดินแดนนี้พร้อมคลื่นผู้อพยพกลุ่มต่าง ๆ ที่ทยอยกันมาจากเทือกเขาอูราลเมื่อคริสต์ศตวรรษที่ 7 - 8 เพื่อมาตั้งรกรากในดินแดนภาคตะวันออกเฉียงใต้ของยุโรป และกระจัดกระจายกันออกไปในนามต่าง ๆ กัน เช่น เซิร์บ โครแอต มาซิโดเนีย และสโลวีเนีย การอพยพเข้ามาของกลุ่มเหล่านี้ทำให้เกิดการปะทะกับเจ้าของดินแดนเดิม จนปี พ.ศ. 1749 ชาวเซิร์บจึงเข้ายึดครองดินแดนแถบคอซอวอได้ แต่ต่อมาก็ต้องเจอกับอำนาจที่เหนือกว่าคือจักรวรรดิมุสลิมออตโตมันเติร์ก ซึ่งได้เข้ายึดและปกครองดินแดนแถบนี้ 500 ปี จนกระทั่งเกิดสงครามบอลข่านใน พ.ศ. 2455
หลังสงครามบอลข่านใน พ.ศ. 2455 เซอร์เบียก็เข้ายึดครองคอซอวอ และกลายมาเป็นส่วนหนึ่งของยูโกสลาเวียใน พ.ศ. 2461 จากนั้นหลังสงครามโลกครั้งที่สอง ประเทศได้ถูกปกครองด้วยระบอบสังคมนิยม (ไม่ขึ้นต่อสหภาพโซเวียต) โดยมีนายพลติโต เป็นประธานาธิบดี และเมื่อระบอบคอมมิวนิสต์ล่มสลายในปี พ.ศ. 2532 รัฐต่าง ๆ ที่ประกอบกันเป็นยูโกสลาเวียก็พากันแยกตัวเป็นประเทศอิสระ ได้แก่ สโลวีเนีย โครเอเชีย มาซิโดเนีย บอสเนีย มอนเตเนโกร
คอซอวอเองเจอปัญหาจากความคลั่งชาติของอาชญากรสงคราม สลอบอดัน มีลอเชวิช มาตั้งแต่ พ.ศ. 2533 จนกระทั่งเหตุการณ์ตึงเครียดสุดเมื่อเซอร์เบียส่งกองทัพเข้าฆ่าล้างเผ่าพันธุ์ชาวมุสลิมในคอซอวอในปี พ.ศ. 2541 ทำให้นาโต ต้องยื่นมือเข้ามาช่วยเหลือ โดยส่งเครื่องบินทิ้งระเบิดจนเซอร์เบียต้องยอมถอนทหาร และในเดือนมิถุนายน พ.ศ. 2542 กองทหารนาโต 40,000 คนเข้ารักษาความมั่นคงในคอซอวอ เป็นการยุติบทบาทของเซอร์เบียในคอซอวอ ทำให้ตั้งแต่ปี นั้นเป็นต้นมา คอซอวอจึงเป็นจังหวัดหนึ่งของเซอร์เบียเพียงแต่ในนาม ในขณะที่การบริหารงานทุกอย่างอยู่ภายใต้การดูแลของสหประชาชาติ โดยมีโดยกองกำลังทหารของสหประชาชาติ นำโดยนาโต รักษาความปลอดภัยในประเทศ
ทั้งนี้ หลังจากรัฐสภาคอซอวอลงมติเห็นชอบอย่างเป็นเอกฉันท์ ฮาชิม ทาชี นายกรัฐมนตรีคอซอวอ ได้ประกาศแยกคอซอวอออกจากเซอร์เบียเป็นประเทศอิสระ ในวันที่ 17 กุมภาพันธ์ พ.ศ. 2551 โดยมีประเทศหลักที่ให้การสนับสนุนการประกาศเอกราชของคอซอวอคือ สหรัฐอเมริกาและสหภาพยุโรป
การรับรองเอกราช
หลังจากการประกาศเอกราชของคอซอวอ มีหลายประเทศให้การรับรองการประกาศเอกราช เช่น สหรัฐอเมริกา ฝรั่งเศส สหราชอาณาจักร ตุรกี แอลเบเนีย เยอรมนี สาธารณรัฐจีน (ไต้หวัน) และอีกหลายประเทศ รวมถึงประเทศไทย ในขณะเดียวกัน มีหลายประเทศที่ประกาศชัดเจนว่า ไม่รับรองเอกราชของคอซอวอ นอกจากเซอร์เบียซึ่งเป็นคู่กรณีแล้ว ยังมีรัสเซีย สเปน ไซปรัส และอีกหลายประเทศ
เสียงนาสิก เพดานอ่อน
ใฝฝ ฝ บ นาสิก เพดานอ่อน {{โครงภาษฝฝพพพ
กำเนิดนักรบมังกร
กำเนิดนักรบมังกร (The Inheritance Cycle) เป็นนวนิยายแฟนตาซี4เล่ม เขียนโดย คริสโตเฟอร์ เปาลินี เขาเริ่มเขียนตั้งแต่อายุ15ปีจนถึงอายุ28ปี ตีพิมพ์นวนิยายเล่มแรกเอรากอนครั้งแรกในประเทศสหรัฐอเมริกา เมื่อปี ค.ศ. 2003 และตีพิมพ์เล่มสุดท้ายคืออินเฮริแทนซ์ ในปี ค.ศ.2011
เรื่องย่อ
เด็กหนุ่มชาวไร่คนหนึ่ง มีมังกรคู่ใจตัวหนึ่งชื่อ ซาเฟียร่า เนื้อหาเกี่ยวกับการผจญภัยของเด็กหนุ่มผู้นี้ ที่ชะตาชีวิตพลิกผันต้องเข้าไปเกี่ยวข้องกับเรื่องราวอันยิ่งใหญ่กว่าชีวิตชาวไร่ธรรมดาอย่างที่ตนเคยเป็นอยู่ นวนิยายฉบับแปลภาษาไทย แปลโดย สุดจิต ภิญโญยิ่ง พิมพ์โดยสำนักพิมพ์แพรวเยาวชน เมื่อปี พ.ศ. 2549 และนวนิยายเรื่องเอรากอนก็ได้รับการดัดแปลงเป็นภาพยนตร์ ใช้ชื่อเดียวกันคือ เอรากอน ออกฉายเมื่อวันที่ 15 ธันวาคม ค.ศ. 2006 แต่เนื่องจากรายได้ไม่ดีจึงไม่มีการสร้างภาคต่อ
รายชื่อประเทศที่เป็นเกาะ
ด้านล่างนี่เป็นรายชื่อประเทศที่เป็นเกาะ เกาะ หมายถึง ผืนดิน (ขนาดเล็กกว่าทวีป) ที่ล้อมรอบด้วยน้ำ ประเทศเกาะจำนวนมากครอบคลุมกลุ่มเกาะ ดังเช่นในกรณีของสหพันธรัฐไมโครนีเชียและฟิลิปปินส์ (ซึ่งประกอบด้วยเกาะนับหลายพันเกาะ) ประเทศเกาะอื่น ๆ เพียงประกอบด้วยเกาะ ๆ เดียว เช่น นาอูรู บางประเทศเกาะที่ประกาศไม่ได้รับการยอมรับเป็นสากลว่ามีเอกราชทางการเมือง มีการถกเถียงถึงสถานภาพของออสเตรเลีย แม้มักถูกพิจารณาว่าเป็นทวีป แต่ก็ยังมีการเรียกว่าเป็นเกาะอยู่บ่อยครั้ง และไม่มีพรมแดนทางบก
แหล่งข้อมูลอื่น
Liste der Inselstaaten País insular Landamæralaust land Borderless country
พระเจ้าแสรกแมง
พระเจ้าแสรกแมง หรือ พระเจ้าสารวดี (သာယာဝတီမင်း ตายาวะดีมี่น) เป็นพระโอรสของตะโดเมงสอซึ่งเป็นพระโอรสของพระเจ้าปดุง พระองค์เป็นพระอนุชาของพระเจ้าจักกายแมง และเป็นพระมหากษัตริย์พระองค์ที่ 7 ในราชวงศ์โก้นบอง ประสูติเมื่อ 14 มีนาคม พ.ศ. 2330 พระองค์มีบทบาทในการคัดค้านพระเจ้าจักกายแมงให้รีบยอมแพ้ต่ออังกฤษหลังจากมหาพันธุละแม่ทัพใหญ่เสียชีวิตในสนามรบ แต่พระเจ้าจักกายแมงไม่เชื่อคำทักท้วง จนฝ่ายพม่าต้องประสบความเสียหายมากขึ้น
พระเจ้าแสรกแมงขึ้นครองราชย์หลังจากที่พระเจ้าจักกายแมงมีพระสติวิปลาส พระนางแมนุกับมี่นต้าจี้ต้องการกำจัดพระองค์ และจะยกพระโอรสของพระเจ้าจักกายแมงคือเจ้าชายญองย่านขึ้นเป็นกษัตริย์ พระเจ้าแสรกแมงจึงเสด็จหนีไปรวบรวมผู้คน กลับมายึดอำนาจและปลดพระเจ้าจักกายแมงลงจากราชบัลลังก์เมื่อ 15 เมษายน พ.ศ. 2380 และขึ้นครองราชสมบัติแทน
หลังจากขึ้นครองราชย์แล้ว พระเจ้าแสรกแมงทรงประหารชีวิตพระนางแมนุ มี่นต้าจี้ และเจ้าชายญองย่าน และกักบริเวณพระเจ้าจักกายแมงไว้ ต่อมามีขุนนางพม่าพยายามจะนำพระเจ้าจักกายแมงกลับมาครองราชย์ พระเจ้าแสรกแมงจึงสั่งให้คุมขังพระเจ้าจักกายแมงไว้อย่างแข็งแรงกว่าเดิมจนพระองค์สิ้นพระชนม์เมื่อ 15 ตุลาคม พ.ศ. 2389 ส่วนพระเจ้าแสรกแมงก็มีพระสติวิปลาสและถูกพระโอรสคือเจ้าชายพุกาม (หรือที่ในพงศาวดารไทยเรียกพระเจ้าพุกามแมง) ควบคุมตัวไว้ตั้งแต่ พ.ศ. 2385 และสวรรคตเมื่อ 17 พฤศจิกายน พ.ศ. 2389 หลังพระเจ้าจักกายแมง พระเชษฐาไม่นานนัก
ในรัชกาลพระเจ้าแสรกแมงมีการทำสนธิสัญญารานตะโบ ซึ่งเป็นผลสืบเนื่องมาจากสงครามอังกฤษ–พม่าครั้งที่หนึ่ง พระองค์ไม่เห็นด้วยกับสนธิสัญญานี้แต่ก็ไม่กล้าผิดสัญญา ความสัมพันธ์ระหว่างพระองค์กับเฮนรี เบอร์นี ผู้แทนชาวอังกฤษแย่ลง จนเบอร์นีออกจากพม่าไปใน พ.ศ. 2380 ต่อมาใน พ.ศ. 2385 พระองค์ได้นำกำลังทหาร 15,000 คนลงไปยังเมืองย่างกุ้งเพื่อบูชาพระเกศาธาตุและเรียกร้องให้อังกฤษคืนยะไข่และตะนาวศรี เมื่อการเรียกร้องเอกราชไม่เป็นผลจึงเสด็จกลับอมรปุระ และมีพระสติวิปลาสในปีนั้นเอง ในรัชกาลของพระองค์ อังกฤษติดทำสงครามกับอัฟกานิสถานจึงไม่ทำสงครามกับพม่า
แกรนด์ดยุกฌ็องแห่งลักเซมเบิร์ก
แกรนด์ดยุกฌ็องแห่งลักเซมเบิร์ก (5 มกราคม ค.ศ. 1921 – 23 เมษายน ค.ศ. 2019) (พระนามเต็ม: ฌอง เบอร์นอย กีโยม โรเบิร์ต แอนโตน หลุยส์ มารี อดอล์ฟ มาร์ก เดอ อาเวียโน) เป็นแกรนดยุกแห่งลักเซิมเบิร์ก ทรงปกครองประเทศลักเซมเบิร์กตั้งแต่ ค.ศ. 1964 - 2000 พระองค์เป็นพระบิดาของแกรนด์ดยุกอ็องรีแห่งลักเซมเบิร์ก แกรนดยุกพระองค์ปัจจุบัน และเป็นพระโอรสพระองค์ใหญ่และพระองค์แรกในแกรนด์ดัชเชสชาร์ล็อตแห่งลักเซมเบิร์กกับเจ้าชายเฟลิกซ์แห่งบูร์บง-ปาร์มา พระบิดาทูนหัวของพระองค์คือสมเด็จพระสันตะปาปาเบเนดิกต์ที่ 15
พระอิศริยยศเต็มของฌ็องคือ "โดยพระหรรษทานของพระเจ้า, แกรนด์ดยุกแห่งลักเซมเบิร์ก, ดยุกแห่งนัสเซา, เคานต์พาเลนไทน์แห่งไรน์, เคานต์แห่งชายน์, โคนิกสไตน์, เคทเซเนบอเกนและดิเอส, เบอร์เกรฟแห่งแฮมเมอร์สไตน์, ลอร์ดแห่งมาลเบิร์ก, ไวซ์บาเดิน, อิดสไตน์, เมเรนเบิร์กและอิบสไตน์" พระอิศริยยศต่าง ๆ ปราศจากการพิจารณาโดยกฎหมายแซลิก
ประชวร
สำนักพระราชวังของลักเซมเบิร์ก ได้แถลงการณ์เรื่อง แกรนด์ดยุกฌองแห่งลักเซมเบิร์ก พระชันษา 98 ปี เสด็จพระราชดำเนินไปประทับรักษาพระอาการติดเชื้อในพระปัปผาสะ (ปอด) และคณะแพทย์ได้ติดตามพระอาการอย่างใกล้ชิด ต่อมาสำนักพระราชวังของลักเซมเบิร์ก ได้ออกแถลงการณ์ล่าสุดเรื่องแกรนด์ดยุกฌอง เสด็จพระราชดำเนินไปประทับรักษาพระอาการติดเชื้อในพระปัปผาสะ ตั้งแต่วันที่ 13 เมษายน ค.ศ. 2019 ที่ผ่านมา โดยมีพระอาการโดยทั่วไปดีขึ้น และยังมีการติดตามพระอาการโดยคณะแพทย์ผู้ถวายการรักษาอย่างใกล้ชิดต่อไป จนกระทั่งวันที่ 23 เมษายน ค.ศ. 2019 ได้สิ้นพระชนม์ลงด้วยพระอาการสงบ สิริพระชันษา 98 ปี
เอกวัฒน์ นิรัตน์วรปัญญา
เอกวัฒน์ นิรัตน์วรปัญญา มีชื่อเล่นว่า เบสท์ เกิดเมื่อวันที่ 14 พฤษภาคม พ.ศ. 2538 เป็นนักแสดง นายแบบชาวไทย เบสท์ เอกวัฒน์มีผลงานที่เป็นที่รู้จักกันมากที่สุดคือ Last Summer ฤดูร้อนนั้น ฉันตาย รับบทเป็น ติ่ง My name Is love เค้าเรียกผมว่าความรัก รับบท พี่แมว เป็นต้น
เดือน
เดือน คือชื่อเรียกดวงจันทร์ เช่นเดือนหงาย หรือเดือนดับ หรือเป็นหน่วยวัดระยะเวลา เท่ากับระยะเวลาที่ดวงจันทร์โคจรรอบโลก ซึ่งมีระยะประมาณ 29.53 วัน โดยปกติ หนึ่งเดือน หมายถึงช่วงเวลาประมาณ 30 วัน
เดือนมีวิธีการนับต่าง ๆ ดังนี้
เดือนตามระบบดาวฤกษ์
คำนวณจากวงโคจรของดวงจันทร์ มีระยะเวลา 27.321 661 วัน
เดือนตามระบบจูเลียนและเกรกอเรียน
เป็นระบบที่ใช้มาจนถึงปัจจุบัน ใน 1 ปี มี 12 เดือนได้แก่
เดือนตามระบบปฏิทินฮิจญ์เราะหฺ
ในหนึ่งปีฮิจญ์เราะหฺมี 12 เดือน คือ
เดือนตามระบบปฏิทินฮินดู
ปฏิทินฮินดูมีระบบต่างๆในการตั้งชื่อเดือน เดือนในปฏิทินจันทรคติ ได้แก่
นอกจากนี้ยังเป็นชื่อที่ใช้ในปฏิทินประจำชาติอินเดีย สำหรับการกำหนดเดือนแบบใหม่
ปุรุษุตมมาส (Purushottam Maas) หรือ อธิกมาส (Adhik Maas) (แปล อธิก (adhika) = 'เพิ่ม', มาส (māsa) = 'เดือน') เป็นเดือนพิเศษในปฏิทินฮินดูที่แทรกเพิ่มเพื่อให้ปฏิทินจันทรคติและสุริยคติสอดคล้องกัน
ชื่อที่ใช้ในปฏิทินสุริยคติฮินดู คือการนำชื่อของ(จักร)ราศีที่ดวงอาทิตย์เดินทางผ่านมาใช้ ดังนี้
เดือนทางดาราคติ
เดือนทางดาราคติ (Sidereal Month) เดือนทางดาราคติ เป็นการนับการโคจรของดวงจันทร์รอบโลกโดยเทียบกับดาวฤกษ์ โดยเริ่มนับตั้งแต่ดวงจันทร์เคลื่อนที่จาก ดาวฤกษ์ ดวงหนึ่งไปจนกลับมาถึงดาวฤกษ์ดวงเดิมอีกใช้เวลาประมาณ 27.3 วัน
อานเต บูดิมีร์
อานเต บูดิมีร์ (Ante Budimir; (เกิด 22 กรกฎาคม ค.ศ. 1991) เป็นนักฟุตบอลชาวโครเอเชีย ปัจจุบันลงเล่นในตำแหน่งกองหน้าให้กับโอซาซูนา สโมสรในลาลิกา และทีมชาติโครเอเชีย
กันยา เทียนสว่าง
กันยา เทียนสว่าง (30 สิงหาคม พ.ศ. 2457 – 16 พฤศจิกายน พ.ศ. 2503) ชื่อเล่น ลูซิล เป็นนางสาวสยาม พ.ศ. 2477
เป็นธิดาของ นายสละ เทียนสว่าง และนางสนอม เทียนสว่าง แม่เธอมีเชื้อสายมอญ บิดาของเธอทำงานเป็นนายท่าเรืออยู่ที่ท่าเขียวไข่กา บางกระบือ พระนคร เกิดเมื่อวันที่ 30 สิงหาคม พ.ศ. 2457 ที่บ้านปากเกร็ด จังหวัดนนทบุรี เธอเป็นลูกคนโตในพี่น้องทั้งหมด 5 คน ด้วยเหตุที่หน้าตาคมคาย จมูกโด่งเหมือนฝรั่ง พ่อแม่จึงตั้งชื่อให้ว่า “ลูซิล” เธอได้รับการศึกษาจากโรงเรียนวัดสังเวช โรงเรียนราชินี และโรงเรียนสตรีวิทยา เมื่ออายุ 10 ปีแม่เธอก็จากไป เธอได้รับการอุปการะจากน้าชาย เข้าประกวดนางสาวสยามเมื่อมีอายุ 21 ปี ขณะนั้นทำงานเป็นครูอยู่ในโรงเรียนประชาบาลทารกานุเคราะห์ ได้ 4 ปีแล้ว
ในการประกวด นางสาวสยาม ซึ่งเป็นส่วนหนึ่งของงานฉลองรัฐธรรมนูญ ที่ทางรัฐบาลจัดขึ้น ซึ่งในปี พ.ศ. 2477 ซึ่งเป็นการเฉลิมฉลองรัฐธรรมนูญปีที่สอง แต่เริ่มจัดการจัดประกวดเป็นปีแรก การประกวดความงาม มิติใหม่ของงานฉลองรัฐธรรมนูญในครั้งนี้ดูจะเป็นจุดรวมความสนใจของประชาชนมากที่สุด ด้วยเป็นของใหม่และสีสันอันชวนตื่นตา หนังสือพิมพ์ประชาชาติทยอยลงข่าวคราวการประกวดในครั้งนี้อย่างต่อเนื่อง การจัดงานครั้งนี้มีกระทรวงมหาดไทยเป็นผู้ดำเนินการ ได้แต่งตั้งคณะกรรมการจัดงานอันประกอบด้วยบุคคลที่มีชื่อเสียงในสมัยนั้นและมีคณะกรรมการตัดสิน อันได้แก่ พระองค์เจ้าอาทิตย์ทิพอาภาและ เจ้าพระยารามราฆพ เป็นต้น ได้รับการดูแลเรื่องการแต่งกาย และการประกวด โดยหม่อมกอบแก้ว อาภากร ณ อยุธยา ซึ่งกันยา เทียนสว่าง ได้ตำแหน่งนางสาวพระนคร มาก่อนในคืนวันที่ 9 ธันวาคม และเป็นตัวแทนจังหวัดพระนครเข้าประกวดนางสาวสยามในคืนวันที่ 10 ธันวาคม และตัดสินในคืนวันที่ 12 ธันวาคม รางวัลที่ได้มีมงกุฎ ทำด้วยผ้ากำมะหยี่ปักดิ้นเงิน ประดับโครงเงินและเพชร(ภายหลังสูญหายไป เนื่องจากถูกขโมย ตั้งแต่สมัยก่อนที่เธอจะแต่งงาน) ขันเงินสลักชื่อ "นางสาวสยาม ๗๗" ล็อกเก็ตห้อยคอทองคำ(ในภาพ) เข็มกลัดทองคำลงยา อักษรว่า "รัฐธรรมนูญ ๗๗" และเงินสด 1,000 บาท แต่เงินนั้น ทางรัฐบาลขอรับบริจาคเพื่อบำรุงการทหาร การได้รับตำแหน่งของกันยาในครั้งนั้น สร้างความไม่พอใจต่อทางญาติผู้ใหญ่ในเรื่องครอบครัวเป็นอย่างมาก เนื่องจากกันยา ไปประกวด โดยที่ญาติผู้ใหญ่ไม่ทราบเรื่องมาก่อน และคนเชื้อสายมอญ ถือเรื่องศักดิ์ศรี และถือว่าการกระทำเรื่องเหล่านี้เป็นเรื่องน่าอับอายสำหรับพวกเขา
หลังพ้นจากตำแหน่ง ได้เข้าทำงานเป็นเจ้าหน้าที่หอสมุดแห่งชาติ ได้พบกับ ด็อกเตอร์สุจิต หิรัญพฤกษ์ ที่ทำงานอยู่กระทรวงต่างประเทศ พิธีแต่งงานของเธอมีขึ้นเมื่อ 31 ธันวาคม พ.ศ. 2486 โดยมีนายดิเรก ชัยนาม รัฐมนตรีว่าการกระทรวงต่างประเทศ ผู้บังคับบัญชาของฝ่ายชายเป็นเจ้าภาพ ณ บ้านพักของท่าน
ชีวิตการครองคู่ของเธอเต็มไปด้วยความรักความเข้าใจอันดีระหว่างกันและกัน เธอมีบุตรธิดา 5 คน คือ สุกันยา (นิมมานเหมินท์), ทินกร, สุจิตรา, สุวิชา และ สุชาติ ต่อมาสามีของเธอได้เป็นสมาชิกผู้แทนราษฎรจังหวัดปทุมธานี เป็นผู้ร่วมคณะผู้แทนไทยในการนำประเทศเข้าร่วมเป็นสมาชิกองค์การสหประชาชาติ และร่วมประชุมสมัชชาใหญ่เป็นครั้งแรก เป็นโฆษกฝ่ายไทยประจำสำนักงานใหญ่ องค์การสหประชาชาติ และครอบครัวเธอดำเนินธุรกิจบริษัทนาคาไข่มุก ทำกิจการเพาะเลี้ยงไข่มุกที่เกาะนาคา จังหวัดภูเก็ต
กันยา (เทียนสว่าง) หิรัญพฤกษ์ ป่วยด้วยโรคมะเร็งในมดลูก เธอเดินทางไปรักษาตัวที่เยอรมันเพื่อทดลองยาที่เพิ่งค้นพบใหม่ ด้วยความหวังกำลังใจจะหายจากโรคร้าย แต่ยังไม่ทันได้ทำการรักษา สามีก็ต้องประสบมรสุมทางการเมือง เมื่อ เมษายน พ.ศ. 2502 กรณีมีข่าวว่ารัฐมนตรีว่าการกระทรวงการคลังทุจริตเรื่องการพิมพ์ธนบัตร ซึ่งสามีของเธอเป็นเลขานุการรัฐมนตรีฯ เธอรู้ว่าไม่มีโอกาสได้รักษาต่อไปแล้ว เธอจึงกลับมาเป็นขวัญกำลังใจเคียงข้างคู่ชีวิต แม้ว่าในภายหลังผลการสอบสวนจะไม่พบการกระทำผิด เพราะเนื่องจากเป็นเรื่องของการเมืองในขณะนั้น แต่กว่าศาลฎีกาจะพิพากษาก็วันที่ 31 มีนาคม พ.ศ. 2508 เธอจึงไม่มีโอกาสเห็นสามีผู้เป็นที่รักของเธอพ้นมลทิน
กันยา (เทียนสว่าง) หิรัญพฤกษ์ ถึงแก่กรรมเมื่อวันที่ 16 พฤศจิกายน พ.ศ. 2503 ในวัย 46 ปี ร่างของเธอถูกเก็บไว้ ณ สุสานวัดมกุฏกษัตริยาราม ไว้นานถึง 21 ปี เพื่อรอการฌาปนกิจพร้อมกับการพระราชทานเพลิงศพด็อกเตอร์สุจิต คู่ชีวิตผู้เป็นที่รักเมื่อ 28 ธันวาคม พ.ศ. 2524